CELEX: C2005/171/12
Language: el
Date: 2005-07-09 00:00:00
Title: Υπόθεση C-180/05: Προσφυγή της Επιτροπής των Ευρωπαϊκών Κοινοτήτων κατά του Μεγάλου Δουκάτου του Λουξεμβούργου που ασκήθηκε στις 22 Απριλίου 2005

9.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/6
            
         Προσφυγή της Επιτροπής των Ευρωπαϊκών Κοινοτήτων κατά του Μεγάλου Δουκάτου του Λουξεμβούργου που ασκήθηκε στις 22 Απριλίου 2005
   (Υπόθεση C-180/05)
   (2005/C 171/12)
   Γλώσσα διαδικασίας: η γαλλική
   Η Επιτροπή των Ευρωπαϊκών Κοινοτήτων, εκπροσωπούμενη από τον Wouter Wils, με τόπο επιδόσεων στο Λουξεμβούργο, άσκησε στις 22 Απριλίου 2005 ενώπιον του Δικαστηρίου των Ευρωπαϊκών Κοινοτήτων προσφυγή κατά του Μεγάλου Δουκάτου του Λουξεμβούργου.
   Η Επιτροπή των Ευρωπαϊκών Κοινοτήτων ζητεί από το Δικαστήριο:
   
               1)
            
            
               να αναγνωρίσει ότι το Μεγάλο Δουκάτο του Λουξεμβούργου, μη εφαρμόζοντας τις σχετικές με τον δημόσιο δανεισμό διατάξεις της οδηγίας 92/100/ΕΟΚ του Συμβουλίου, της 19ης Νοεμβρίου 1992, σχετικά με το δικαίωμα εκμίσθωσης, το δικαίωμα δανεισμού και ορισμένα δικαιώματα συγγενικά προς την πνευματική ιδιοκτησία στον τομέα των προϊόντων της διανοίας (1), παρέβη τις υποχρεώσεις που υπέχει από τα άρθρα 1 και 5 της προαναφερθείσας οδηγίας·
            
         
               2)
            
            
               να καταδικάσει το Μεγάλο Δουκάτο του Λουξεμβούργου στα δικαστικά έξοδα.
            
         Ισχυρισμοί και κύρια επιχειρήματα:
   Μέχρις ότου θεσπιστεί και τεθεί σε ισχύ το διάταγμα του Μεγάλου Δούκα για την εκτέλεση του άρθρου 65 του νόμου της 18ης Απριλίου 2001, σχετικά με τα δικαιώματα πνευματικής ιδιοκτησίας, δεν καταβάλλεται στην πράξη αμοιβή για τον δημόσιο δανεισμό, την οποία επιβάλλει το άρθρο 5, παράγραφος 1, της οδηγίας 92/100 ως προϋπόθεση για να επιτραπεί η παρέκκλιση από το αποκλειστικό δικαίωμα δημόσιου δανεισμού που προβλέπει το άρθρο 1 της οδηγίας 92/100. Ως εκ τούτου, η εφαρμογή των άρθρων 1 και 5 της οδηγίας 92/100 δεν είναι η δέουσα.
   
      (1)  ΕΕ L 346, σ. 61.